CELEX: 52015PC0677
Language: fi
Date: 2015-12-15
Title: Ehdotus NEUVOSTON PÄÄTÖS Ruotsin hyväksi toteutettavien kansainvälistä suojelua koskevien väliaikaisten toimenpiteiden käyttöön ottamisesta Italian ja Kreikan hyväksi toteutettavien kansainvälistä suojelua koskevien väliaikaisten toimenpiteiden käyttöön ottamisesta annettujen neuvoston päätöksen (EU) 2015/1523 9 artiklan ja neuvoston päätöksen (EU) 2015/1601 9 artiklan mukaisesti

EUROOPAN KOMISSIO
            Strasbourg 15.12.2015
            COM(2015) 677 final
            2015/0314(NLE)
            Ehdotus
            NEUVOSTON PÄÄTÖS
            Ruotsin hyväksi toteutettavien kansainvälistä suojelua koskevien väliaikaisten toimenpiteiden käyttöön ottamisesta Italian ja Kreikan hyväksi toteutettavien kansainvälistä suojelua koskevien väliaikaisten toimenpiteiden käyttöön ottamisesta annettujen neuvoston päätöksen (EU) 2015/1523 9 artiklan ja neuvoston päätöksen (EU) 2015/1601 9 artiklan mukaisesti
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               1.1. Perussopimuksen 78 artiklan 3 kohta ja käytössä olevat sisäisten siirtojen väliaikaiset järjestelmät 
            
            
               
                  Euroopan unionin toiminnasta tehdyn sopimuksen, jäljempänä 'SEUT-sopimus’, 78 artiklan 3 kohta on osa turvapaikka-asioita koskevaa yhteistä politiikkaa ja samalla oikeusperusta hätätilanteissa toimimiselle. Sen ansiosta neuvosto voi komission ehdotuksen perusteella ja Euroopan parlamenttia kuultuaan hyväksyä väliaikaisia toimenpiteitä yhden tai useamman sellaisen jäsenvaltion hyväksi, jossa kolmansien maiden kansalaisten äkillinen joukoittainen maahantulo on aiheuttanut hätätilanteen. SEUT-sopimuksen 78 artiklan 3 kohdassa tarkoitetut väliaikaiset toimenpiteet ovat luonteeltaan poikkeuksellisia. Niitä voidaan ottaa käyttöön vain siinä tapauksessa, että kolmansien maiden kansalaisten äkillinen joukoittainen maahantulo aiheuttaa asianomais(t)en jäsenvaltio(ide)n turvapaikkajärjestelmälle kiireellisyydeltään ja vakavuudeltaan tietyn kynnyksen ylittäviä ongelmia. 
               
               
                  Neuvosto on hyväksynyt SEUT-sopimuksen 78 artiklan 3 kohdan perusteella kaksi päätöstä Italian ja Kreikan hyväksi toteutettavien kansainvälistä suojelua koskevien väliaikaisten toimenpiteiden käyttöön ottamisesta. Neuvoston päätöksen (EU) 2015/1523
                     1
                   mukaisesti Italiasta ja Kreikasta siirretään toisiin jäsenvaltioihin 40 000 kansainvälistä suojelua hakevaa henkilöä. Neuvoston päätöksen (EU) 2015/1601
                     2
                   mukaisesti Italiasta ja Kreikasta siirretään 120 000 kansainvälistä suojelua hakevaa henkilöä. Tämä toimenpide koskee myös muita jäsenvaltioita, jos ne joutuvat vastaavaan hätätilanteeseen.
               
               
                  Neuvoston päätöksen (EU) 2015/1523 nojalla 1 369 henkilöä ja neuvoston päätöksen (EU) 2015/1601 nojalla 4 358 henkilöä siirretään Italiasta ja Kreikasta Ruotsiin. 
               
               
                  Päätöksen (EU) 2015/1601 4 artiklan 3 kohdan toisen alakohdan mukaan jäsenvaltio voi ilmoittaa komissiolle ja neuvostolle joutuneensa hätätilanteeseen, jolle on ominaista kolmansien maiden kansalaisten äkillinen joukoittainen maahantulo muuttovirroissa tapahtuneen voimakkaan muutoksen seurauksena. Sen on myös esitettävä asianmukaisesti perustellut syyt. Komissio arvioi esitetyt syyt ja tekee neuvostolle tarvittaessa ehdotuksia. 
               
               
                  Neuvoston päätöksen (EU) 2015/1523 9 artiklassa ja neuvoston päätöksen (EU) 2015/1601 9 artiklassa säädetään, että jos jäsenvaltio joutuu hätätilaan, jonka aiheuttaa kolmansien maiden kansalaisten äkillinen joukoittainen maahantulo, neuvosto voi komission ehdotuksen perusteella ja Euroopan parlamenttia kuultuaan hyväksyä väliaikaisia toimenpiteitä kyseisen jäsenvaltion hyväksi SEUT-sopimuksen 78 artiklan 3 kohdan mukaisesti. Tällaisiin toimenpiteisiin voi tarvittaessa kuulua kyseisen jäsenvaltion näissä päätöksissä säädettyihin siirtoihin osallistumisen keskeyttäminen ja mahdollisia korvaavia toimenpiteitä Italialle ja Kreikalle.
               
               
                  Ruotsi ilmoitti 5. marraskuuta 2015 päivätyllä kirjeellä komissiolle ja neuvostolle joutuneensa Italian ja Kreikan hyväksi toteutettavien kansainvälistä suojelua koskevien väliaikaisten toimenpiteiden käyttöön ottamisesta 22 päivänä syyskuuta 2015 annetun neuvoston päätöksen (EU) 2015/1601 4 artiklan 3 kohdassa tarkoitettuun tilanteeseen. Maa esitti asianmukaisesti perustellut syyt ja pyysi sisäisten siirtojen järjestelmän mukauttamista sen hyväksi. Ruotsi pyysi 8. joulukuuta 2015 päivätyllä kirjeellä muodollisesti, että sen neuvoston päätöksiin (EU) 2015/1523 ja (EU) 2015/1601 perustuvat velvoitteet keskeytetään.
               
            
            
               1.2. Neuvoston päätösten (EU) 2015/1523 ja (EU) 2015/1601 9 artiklan soveltamisen käynnistäminen Ruotsin osalta
            
            
               
                  Ruotsissa on hätätilanne, jolle on ominaista kolmansien maiden kansalaisten äkillinen joukoittainen tulo sen alueelle. 
               
               
                  Unioniin suuntautuvien laittomien rajanylitysten ja luvattoman Euroopassa edelleen liikkumisen tuntuva lisääntyminen on johtanut kansainvälistä suojelua hakevien määrän rajuun nousuun Ruotsissa. 
               
               
                  Eurostatin luvut vahvistavat, että turvapaikanhakijoiden määrä Ruotsissa on lisääntynyt voimakkaasti. Kansainvälistä suojelua hakevien määrä on kasvanut yli 60 prosenttia: ajanjaksolla 1.1.–31.10.2015 hakijoita oli 112 040, kun ajanjaksolla 1.1.–31.10.2014 heitä oli 68 245.
               
               
                  Lisäksi kansainvälistä suojelua hakevien kuukausittainen määrä nousi hiljattain vieläkin enemmän: määrä kaksinkertaistui elokuusta (11 735) syyskuuhun (24 261) ja nousi 39 055:een lokakuussa 2015 (lisäystä syyskuusta 61 prosenttia). 
               
               
                  Vuonna 2015 Ruotsissa oli EU-maista asukaslukuun suhteutettuna ylivoimaisesti suurin määrä kansainvälistä suojelua hakevia henkilöitä (11 503 hakijaa miljoonaa asukasta kohti).
               
               
                  Ruotsissa on vaikea tilanne myös siksi, että ilman huoltajaa tulleiden alaikäisten määrä on noussut viime aikoina huomattavasti; joka neljäs hakija väittää olevansa ilman huoltajaa oleva alaikäinen. 
               
               
                  Edellä kuvattu tilanne on rasittanut pahoin Ruotsin turvapaikkajärjestelmää, ja käytännön seuraukset näkyvät vastaanotto-olosuhteiden heikentymisenä ja turvapaikkahakemusten käsittelyn ruuhkautumisena. 
               
               
                  Tämän vuoksi Ruotsissa vallitseva tilanne on EU:n mittakaavassa ainutlaatuinen. Paine, joka kohdistuu maan kykyyn käsitellä kansainvälistä suojelua koskevat hakemukset ja tarjota asianmukaiset vastaanotto-olosuhteet kansainvälisen suojelun tarpeessa selvästi oleville henkilöille, on sellainen, että sisäisten siirtojen järjestelmään perustuvat Ruotsin velvoitteet on keskeytettävä toistaiseksi ja maalle on tarvittaessa annettava operatiivista tukea. 
               
            
            
               2. EHDOTUKSEN OIKEUDELLINEN SISÄLTÖ 
            
         
         
            
               2.1. Ehdotetun toimen lyhyt kuvaus
            
            
               
                  Päätösehdotuksella keskeytetään yhden vuoden ajaksi velvoitteet, jotka Ruotsilla on siirron kohteena olevana jäsenvaltiona neuvoston päätösten (EU) 2015/1523 ja (EU) 2015/1601 nojalla. Keskeytyksen tarkoituksena on auttaa Ruotsia selviytymään paremmin hätätilanteesta, jolle on ominaista kolmansien maiden kansalaisten äkillinen joukoittainen tulo sen alueelle. 
               
               
                  Lisäksi päätösehdotus mahdollistaa operatiivisen tuen antamisen Ruotsille tarvittaessa Euroopan turvapaikka-asioiden tukiviraston ja, jos tilanne sitä edellyttää, muiden EU:n virastojen koordinoimien toimintojen välityksellä.
               
               
                  Tämän päätöksen voimassaolon päätyttyä Ruotsilla on edelleen velvollisuus ottaa alueelleen Italiasta ja Kreikasta siirrettäviä henkilöitä: 1 369 henkilöä neuvoston päätöksen (EU) 2015/1523 nojalla ja 4 358 henkilöä neuvoston päätöksen (EU) 2015/1601 nojalla. Ruotsin olisi toimitettava neuvostolle ja komissiolle etenemissuunnitelma, jossa esitetään konkreettiset toimenpiteet, jotka maa aikoo toteuttaa varmistaakseen turvapaikka- ja maahanmuuttojärjestelmänsä tehokkuuden ja jatkaakseen sisäisesti siirrettävien henkilöiden vastaanottamista sen jälkeen, kun vapautus velvoitteista lakkaa. 
               
               
                  Tämä päätös ei vaikuta sellaisiin kolmansien maiden kansalaisiin, jotka on jo siirretty Ruotsiin neuvoston päätösten (EU) 2015/1523 ja (EU) 2015/1601 nojalla. 
               
            
            
               2.2. Oikeusperusta 
            
            
               
                  Tämän neuvoston päätösehdotuksen oikeusperusta on SEUT-sopimuksen 78 artiklan 3 kohta. 
               
            
            
               2.3. Toissijaisuusperiaate 
            
            
               
                  Vapauden, turvallisuuden ja oikeuden aluetta koskevassa SEUT-sopimuksen V osastossa Euroopan unionille annetaan tiettyjä näihin asioihin liittyviä toimivaltuuksia. Näitä toimivaltuuksia on käytettävä Euroopan unionista tehdyn sopimuksen 5 artiklan mukaisesti eli ainoastaan jos ja siltä osin kuin jäsenvaltiot eivät voi riittävällä tavalla saavuttaa suunnitellun toiminnan tavoitteita, vaan ne voidaan suunnitellun toiminnan laajuuden tai vaikutusten vuoksi saavuttaa paremmin unionin tasolla.
               
               
                  Euroopan unioni käytti näitä toimivaltuuksia antamalla neuvoston päätökset (EU) 2015/1523 ja (EU) 2015/1601. Ehdotetussa toimessa on kyse edellä mainittuihin päätöksiin perustuvien jäsenvaltion velvoitteiden keskeyttämisestä hätätilanteen takia sekä EU:n virastojen koordinoimasta operatiivisesta lisätuesta, mistä syystä toiminta voidaan toteuttaa ainoastaan Euroopan unionin tasolla. 
               
            
            
               2.4. Suhteellisuusperiaate 
            
            
               
                  Edellä kuvatun, joukoittaisen maahantulon aiheuttaman tilanteen kiireellisyyden ja vakavuuden huomioon ottaen käynnissä olevan EU:n toiminnan keskeyttäminen Ruotsin osalta yhdessä operatiivisen lisätuen kanssa ei ylitä sitä, mikä on tarpeen tilanteen ratkaisemiseksi tehokkaasti. Keskeytys koskee ainoastaan Ruotsia, se on väliaikainen eikä se vaikuta niiden kansainvälistä suojelua hakevien oikeuksiin, jotka on jo siirretty Ruotsiin.
               
            
            
               2.5. Vaikutus perusoikeuksiin 
            
            
               
                  Ehdotuksella ei ole vaikutusta niiden kansainvälistä suojelua hakevien perusoikeuksiin, sellaisina kuin ne on vahvistettu EU:n perusoikeuskirjassa, joihin sovelletaan neuvoston päätöksiä (EU) 2015/1523 ja (EU) 2015/1601. Siirron kohteena olevalle jäsenvaltiolle kuuluvien velvoitteiden keskeyttäminen koskee ainoastaan Ruotsia, se on väliaikainen eikä se vaikuta Ruotsiin jo siirrettyihin hakijoihin.
               
            
            
               3.TALOUSARVIOVAIKUTUKSET
            
            
               
                  Ehdotus ei aiheuta lisäkustannuksia EU:n talousarvioon.
               
            
            
               2015/0314 (NLE)
            
            
               Ehdotus
            
            
               NEUVOSTON PÄÄTÖS
            
            
               Ruotsin hyväksi toteutettavien kansainvälistä suojelua koskevien väliaikaisten toimenpiteiden käyttöön ottamisesta Italian ja Kreikan hyväksi toteutettavien kansainvälistä suojelua koskevien väliaikaisten toimenpiteiden käyttöön ottamisesta annettujen neuvoston päätöksen (EU) 2015/1523 9 artiklan ja neuvoston päätöksen (EU) 2015/1601 9 artiklan mukaisesti
            
         
         
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 78 artiklan 3 kohdan,
            
            
               ottaa huomioon Euroopan komission ehdotuksen,
            
            
               ottaa huomioon Euroopan parlamentin lausunnon
                  3
               ,
            
            
               sekä katsoo seuraavaa:
            
            
               (1)Euroopan unionin toiminnasta tehdyn sopimuksen, jäljempänä ’SEUT-sopimus’, 78 artiklan 3 kohdassa todetaan, että jos kolmansien maiden kansalaisten äkillinen joukoittainen maahantulo aiheuttaa yhdessä tai useammassa jäsenvaltiossa hätätilanteen, neuvosto voi komission ehdotuksesta ja Euroopan parlamenttia kuultuaan hyväksyä väliaikaisia toimenpiteitä kyseisen yhden tai useamman jäsenvaltion hyväksi.
            
            
               (2)SEUT-sopimuksen 80 artiklan mukaan unionin rajavalvonta-, turvapaikka- ja maahanmuuttopolitiikassa ja sen toteuttamisessa noudatetaan jäsenvaltioiden yhteisvastuun ja oikeudenmukaisen vastuunjaon periaatteita ja unionin tällä alalla antamiin säädöksiin sisällytetään asianmukaisia toimenpiteitä tämän periaatteen soveltamiseksi.
            
            
               (3)Neuvosto on hyväksynyt SEUT-sopimuksen 78 artiklan 3 kohdan perusteella kaksi päätöstä Italian ja Kreikan hyväksi toteutettavien kansainvälistä suojelua koskevien väliaikaisten toimenpiteiden käyttöön ottamisesta. Neuvoston päätöksen (EU) 2015/1523
                  4
                mukaisesti Italiasta ja Kreikasta siirretään toisiin jäsenvaltioihin 40 000 kansainvälistä suojelua hakevaa henkilöä. Neuvoston päätöksen (EU) 2015/1601
                  5
                mukaisesti Italiasta ja Kreikasta siirretään toisiin jäsenvaltioihin 120 000 kansainvälistä suojelua hakevaa henkilöä.
            
            
               (4)Neuvoston päätöksen (EU) 2015/1523 9 artiklassa ja neuvoston päätöksen (EU) 2015/1601 9 artiklassa säädetään, että jos jäsenvaltio joutuu hätätilaan, jonka aiheuttaa kolmansien maiden kansalaisten äkillinen joukoittainen maahantulo, neuvosto voi komission ehdotuksen perusteella ja Euroopan parlamenttia kuultuaan hyväksyä SEUT-sopimuksen 78 artiklan 3 kohdan nojalla väliaikaisia toimenpiteitä kyseisen jäsenvaltion hyväksi. Tällaisiin toimenpiteisiin voi tarvittaessa kuulua kyseisen jäsenvaltion näissä päätöksissä säädettyihin siirtoihin osallistumisen keskeyttäminen ja mahdollisia korvaavia toimenpiteitä Italialle ja Kreikalle.
            
            
               (5)Ruotsissa on hätätilanne, jonka on aiheuttanut kolmansien maiden kansalaisten äkillinen joukoittainen tulo sen alueelle muuttovirtojen voimakkaan muutoksen seurauksena. Ruotsi pyysi 8 päivänä joulukuuta 2015 muodollisesti, että sen neuvoston päätöksiin (EU) 2015/1523 ja (EU) 2015/1601 perustuvat velvoitteet keskeytetään.
            
            
               (6)Unioniin suuntautuvien laittomien rajanylitysten ja luvattoman Euroopassa edelleen liikkumisen tuntuva lisääntyminen on johtanut Ruotsissa siihen, että kansainvälistä suojelua hakevien henkilöiden, joista valtaosa on tullut unionin alueelle Italian tai Kreikan kautta, määrä on noussut rajusti. 
            
            
               (7)Eurostatin luvut vahvistavat sen, että turvapaikanhakijoiden määrä Ruotsissa on lisääntynyt voimakkaasti. Kansainvälistä suojelua hakevien määrä on kasvanut yli 60 prosenttia: 1 päivän tammikuuta ja 31 päivän lokakuuta 2015 välisenä aikana hakijoita oli 112 040, kun 1 päivän tammikuuta ja 31 päivän lokakuuta 2014 välisenä aikana heitä oli 68 245.
            
            
               (8)Lisäksi kansainvälistä suojelua hakevien kuukausittainen määrä nousi hiljattain vieläkin enemmän: se kaksinkertaistui elokuusta (11 735) syyskuuhun (24 261) ja nousi 39 055:een lokakuussa 2015 (lisäystä syyskuusta 61 prosenttia). 
            
            
               (9)Vuonna 2015 Ruotsissa oli EU-maista asukaslukuun suhteutettuna ylivoimaisesti suurin määrä kansainvälistä suojelua hakevia henkilöitä (11 503 hakijaa miljoonaa asukasta kohti).
            
            
               (10)Ruotsissa on vaikea tilanne myös siksi, että ilman huoltajaa tulleiden alaikäisten määrä on noussut viime aikoina huomattavasti; joka neljäs hakija väittää olevansa ilman huoltajaa oleva alaikäinen. 
            
            
               (11)Edellä kuvattu tilanne on rasittanut pahoin Ruotsin turvapaikkajärjestelmää, ja käytännön seuraukset näkyvät vastaanotto-olosuhteiden heikentymisenä ja turvapaikkahakemusten käsittelyn ruuhkautumisena. Ruotsiin kohdistuvan huomattavan paineen lieventämiseksi olisi keskeytettävä yhden vuoden ajaksi velvoitteet, joita Ruotsilla on siirron kohteena olevana jäsenvaltiona neuvoston päätösten (EU) 2015/1523 ja (EU) 2015/1601 nojalla. 
            
            
               (12)Keskeytystä olisi tilanteen mukaan täydennettävä Euroopan turvapaikka-asioiden tukiviraston (EASO) ja tarvittaessa muiden EU:n virastojen koordinoimilla uusilla tukitoimenpiteillä. 
            
            
               (13)Ruotsin olisi toimitettava neuvostolle ja komissiolle etenemissuunnitelma, jossa esitetään toimenpiteet, jotka maa aikoo toteuttaa varmistaakseen turvapaikka- ja maahanmuuttojärjestelmänsä tehokkuuden ja jatkaakseen päätösten (EU) 2015/1523 ja (EU) 2015/1601 mukaisten velvoitteidensa hoitamista. 
            
            
               (14)Koska jäsenvaltiot eivät voi riittävällä tavalla saavuttaa tämän päätöksen tavoitteita, vaan ne voidaan suunnitellun toiminnan laajuuden ja vaikutusten vuoksi saavuttaa paremmin unionin tasolla, unioni voi toteuttaa toimenpiteitä Euroopan unionista tehdyn sopimuksen, jäljempänä ’SEU-sopimus’, 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä päätöksessä ei ylitetä sitä, mikä on tarpeen näiden tavoitteiden saavuttamiseksi. 
            
            
               (15)Tässä päätöksessä kunnioitetaan perusoikeuksia ja noudatetaan Euroopan unionin perusoikeuskirjassa tunnustettuja periaatteita. 
            
         
         
            
               (16)SEU- ja SEUT-sopimukseen liitetyssä, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyssä pöytäkirjassa N:o 21 olevien 1 ja 2 artiklan mukaisesti Yhdistynyt kuningaskunta ei osallistu tämän päätöksen hyväksymiseen, päätös ei sido Yhdistynyttä kuningaskuntaa eikä sitä sovelleta Yhdistyneeseen kuningaskuntaan, sanotun kuitenkaan rajoittamatta mainitun pöytäkirjan 4 artiklan soveltamista.
            
            
               (17)SEU- ja SEUT-sopimukseen liitetyssä, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyssä pöytäkirjassa N:o 21 olevien 1 ja 2 artiklan mukaisesti Irlanti ei osallistu tämän päätöksen hyväksymiseen, päätös ei sido Irlantia eikä sitä sovelleta Irlantiin, sanotun kuitenkaan rajoittamatta mainitun pöytäkirjan 4 artiklan soveltamista.
            
            
               (18)SEU- ja SEUT-sopimukseen liitetyssä, Tanskan asemasta tehdyssä pöytäkirjassa N:o 22 olevien 1 ja 2 artiklan mukaisesti Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan. 
            
            
               (19)Tilanteen kiireellisyyden huomioon ottaen tämän päätöksen olisi tultava voimaan sitä päivää seuraavana päivänä, jona se julkaistaan Euroopan unionin virallisessa lehdessä,
            
            
               ON HYVÄKSYNYT TÄMÄN PÄÄTÖKSEN: 
            
            
               1 artikla
               Kohde 
            
            
               Tällä päätöksellä otetaan käyttöön Ruotsin hyväksi toteutettavia kansainvälistä suojelua koskevia väliaikaisia toimenpiteitä, joiden tarkoituksena on tukea maata, jotta se selviytyisi paremmin kolmansien maiden kansalaisten äkillisen joukoittaisen maahantulon aiheuttamasta hätätilanteesta.
            
            
            
               2 artikla
               Neuvoston päätöksiin (EU) 2015/1523 ja (EU) 2015/1601 perustuvien velvoitteiden keskeyttäminen
            
            
               Ruotsille siirron kohteena olevana jäsenvaltiona neuvoston päätösten (EU) 2015/1523 ja (EU) 2015/1601 nojalla kuuluvat velvoitteet keskeytetään ... [vuosi tämän neuvoston päätöksen hyväksymispäivästä] asti. 
            
            
            
               3 artikla
               Operatiivinen tuki Ruotsille
            
            
               Ruotsille annetaan tarvittaessa erityistukea EASOn ja, jos tilanne sitä edellyttää, muiden EU:n virastojen koordinoimien toimintojen välityksellä, jotta maa selviäisi paremmin sen turvapaikka- ja maahanmuuttojärjestelmään kohdistuvasta poikkeuksellisesta paineesta.
            
            
            
               4 artikla
               Täydentävät toimenpiteet, jotka Ruotsin on toteutettava
            
            
               Ruotsin on toimitettava ... [kuukausi tämän päätöksen voimaantulosta] mennessä neuvostolle ja komissiolle etenemissuunnitelma, jossa esitetään toimenpiteet, jotka maa aikoo toteuttaa varmistaakseen turvapaikka- ja maahanmuuttojärjestelmänsä tehokkuuden ja jatkaakseen päätösten (EU) 2015/1523 ja (EU) 2015/1601 mukaisten velvoitteidensa hoitamista.
            
            
            
               5 artikla
               Voimaantulo
            
            
               Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            
            
               Tehty Strasbourgissa
            
         
         
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  Neuvoston päätös (EU) 2015/1523, annettu 14 päivänä syyskuuta 2015, Italian ja Kreikan hyväksi toteutettavien kansainvälistä suojelua koskevien väliaikaisten toimenpiteiden käyttöön ottamisesta (EUVL L 239, 15.9.2015, s. 146).
               
               
                  
                     (2)
                  Neuvoston päätös (EU) 2015/1601, annettu 22 päivänä syyskuuta 2015, Italian ja Kreikan hyväksi toteutettavien kansainvälistä suojelua koskevien väliaikaisten toimenpiteiden käyttöön ottamisesta (EUVL L 248, 24.9.2015, s. 80).
               
               
                  
                     (3)
                  EUVL C , , s. .
               
               
                  
                     (4)
                  Neuvoston päätös (EU) 2015/1523, annettu 14 päivänä syyskuuta 2015, Italian ja Kreikan hyväksi toteutettavien kansainvälistä suojelua koskevien väliaikaisten toimenpiteiden käyttöön ottamisesta (EUVL L 239, 15.9.2015, s. 146).
               
               
                  
                     (5)
                  
                  
                        Neuvoston päätös (EU) 2015/1601, annettu 22 päivänä syyskuuta 2015, Italian ja Kreikan hyväksi toteutettavien kansainvälistä suojelua koskevien väliaikaisten toimenpiteiden käyttöön ottamisesta (EUVL L 248, 24.9.2015, s. 80).